เอเชียส์เน็กซต์ท็อปโมเดล ฤดูกาลที่ 4
ข้อมูลการออกอากาศ > ตอนที่ 9 : The Girl Who Sank Without A Trace

เมื่อกลับถึงห้องพัก แพทริเซีย รู้สึกดีใจเป็นอย่างมากที่ถูกเรียกชื่อเป็นคนแรกติดกันแล้วถึงสองครั้ง ในขณะที่ สาวๆที่เหลือต่างดีใจ ที่ ตูติ ได้รับโอกาสให้อยู่ต่อในการแข่งขันอีกครั้ง เช้าวันต่อ สาวๆได้ถูกปลุกขึ้นมาแต่เช้าตรู่ เพื่อแต่งตัว และออกเดินทางไปยังสนามฟุตบอลที่ ไอทีอี คอลเลจ อีสต์ โดยพวกเธอจะได้ฝึกเทคนิคที่จะทำให้ร่างกายแข็งแรง จากโค้ช จากนั้นจะเป็นการแข่งขันชิงรางวัล โดยพวกเธอจะต้องจับคู่กัน และออกกำลังกายในท่าที่ได้ฝึกไว้ เป็นเวลาสามสิบวินาที ก่อนที่จะวิ่งไปด้านหลังรันเวย์เพื่อเปลี่ยนชุด และออกมาเดินแบบด้วยความมั่นใจ สาวๆส่วนใหญ่ทำออกมาได้ดี และ ตูติ เป็นผู้ชนะการแข่งขันในครั้งนี้ โดยเธอจะได้รับ การทำเล็บ จากสกอลล์ เป็นของรางวัล ซึ่งเธอได้เลือก ตะวัน ร่วมแบ่งปันในครั้งนี้ด้วย
การถ่ายภาพในสัปดาห์นี้ จะเป็นการถ่ายภาพบิวตี้ช็อท เพื่อโฆษณาให้กับ ผลิตภัณฑ์บำรุงผิวและความงาม นูโทรจีน่า ซึ่งจะต้องใส่ชุดว่ายน้ำ และถูกสาดน้ำใส่ในระหว่างถ่ายภาพ โดยได้ ตัวแทนสินค้าจาก นูโทรจีน่า เอมี่ แบรดชอว์ ซึ่งเธอเป็นผู้เข้าแข่งขันรองชิงชนะเลิศ จากฤดูกาลที่ 3  มาให้คำแนะนำเพิ่มเติมกับพวกเธอ โดยพวกเธอแต่ละคนจะต้องนำเสนอธีมที่แตกต่างกันไป ตามผลิตภัณฑ์ดังนี้
| ผู้เข้าแข่งขัน | ผลิตภัณฑ์ | ธีม |
| --- | --- | --- |
| แองจี้ | โลชั่นกันแดด สูตร SPF50 | ความมั่นใจ |
| จูเลียน | เซรั่มฟื้นฟู และกระชับผิวจากภายใน | ความงามโดยธรรมชาติ |
| แพทริเซีย | เจลอาบน้ำให้ความสดชื่น | ความดื่มด่ำ |
| ซางอิน | น้ำมันทำความสะอาดผิวให้ความชุ่มชื่นสูตรแตงกวา | ความสดชื่น |
| ตูติ | ครีมโฟมล้างหน้าทำความสะอาดผิวล้ำลึก | ความอ่อนเยาว์และไร้เดียงสา |
| ตะวัน | น้ำมันทำความสะอาดผิวให้ความกระจ่างใสสูตรมัลเบอร์รี่ | ความสดใหม่ |
ในการถ่ายภาพนั้น แพทริเซีย ทำออกมาได้ไม่ดีในตอนแรก แต่หลังจากได้รับคำแนะนำจาก ยู ไซ และเค็นเน็ธ ก็สามารถทำออกมาได้ดีขึ้น จูเลียน ถูกวิจารณ์อย่างหนักว่า ดูน่าเบื่อ ซางอินและตะวัน ทำออกมาได้อย่างน่าประทับใจ ตูติ ต้องพยายามอย่างหนักอีกครั้งเมื่อการถ่ายภาพในครั้งนี้ จะต้องยิ้ม ซึ่งเป็นสิ่งที่เธอไม่มั่นใจ รวมถึงยังถูกวิจารณ์ว่า ทำหน้าแบบเดียวตลอดการถ่ายภาพ ในขณะที่ แองจี้ รู้สึกไม่สบายใจเป็นอย่างมากที่จะต้องเปิดเผยร่างกายของเธอในการสวมชุดว่ายน้ำ ทำให้เธอต้องพยายามอย่างหนัก เพราะน้ำที่ใช้สาดนั้น ก็มีอุณหภูมิที่เย็นจัดเช่นกัน
ในห้องตัดสิน เคลลี่และซินดี้ ต่างชื่นชอบภาพของ จูเลียน ที่ออกมาดูสวยงามแบบเป็นธรรมชาติ แต่ เค็นเน็ธคิดว่า ภาพนี้ได้เพราะโชคช่วยมากกว่า แพทริเซีย ได้รับคำวิจารณ์ที่ดีว่า ดูราคาแพงและเหมาะกับโฆษณา แต่ยู ไซ คิดว่าเธอดูราคาแพงมากเกินไป และควรที่จะหาความพอดีให้มากกว่านี้ ซางอิน ได้รับคำชมในภาพถ่ายที่ออกมาดูสดชื่น สดใส และตอบโจทย์กับสินค้า เธอจึงถูกเรียกชื่อเป็นคนแรก รวมถึงเธอยังจะได้เป็นตัวแทนสินค้าให้กับ นูโทรจีน่า 2016 อีกด้วย ในขณะที่ กรรมการรู้สึกกังวลกับ ทัศนคติของ แองจี้ ในการเปิดเผยเรือนร่างในการเป็นนางแบบ อย่างไรก็ตาม ตะวัน ได้ตกเป็นสองคนสุดท้ายครั้งแรก เนื่องจาก กรรมการผิดหวัง ที่ในครั้งนี้เธอทำผลงานได้แย่ลง โดยร่างกายกับใบหน้าของเธอในภาพถ่ายนั้นออกมาดูใหญ่เกินไป ร่วมกับ ตูติ ที่กรรมการรู้สึกว่า เธอยังมีลุคส์ที่ดูไม่หลากหลาย และไม่ตอบโจทย์กับการเป็นนางแบบถ่ายโฆษณา สุดท้ายแล้ว เมื่อผลรวมคะแนนปรากฏ ตูติ ได้ถูกคัดออกจากการแข่งขันเป็นคนที่เก้า สร้างความเสียใจให้กับสาวๆที่เหลืออยู่เป็นอย่างมาก
| คะแนน |
| --- | --- | --- | --- | --- | --- | --- | --- |
| Nº | นางแบบ | ซินดี้ | ยู ไซ | เคลลี่ | เค็นเน็ธ | Chal. | รวม |
|  1 | ซางอิน | 10.0 | 9.5 | 9.0 | 8.5 | 8.3 | 45.3 |
| 2 | จูเลียน | 10.0 | 9.5 | 10.0 | 6.5 | 7.5 | 43.5 |
|  3 | แพทริเซีย | 9.0 | 8.0 | 8.0 | 6.0 | 7.8 | 38.8 |
|  4 | แองจี้ | 7.0 | 8.0 | 6.0 | 5.5 | 7.0 | 33.5 |
| 5 | ตะวัน | 26.0 | 26.0 | 26.0 | 26.0 | 7.0 | 33.0 |
| 6 | ตูติ | 23.0 | 23.0 | 23.0 | 23.0 | 9.0 | 32.0 |
ผู้ที่ถูกเรียกชื่อคนแรก: คิม ซางอิน
ผู้ที่ตกเป็นสองคนสุดท้าย:  ตะวัน เกตุคง และ ตูติ นอร์
ผู้ที่ถูกคัดออก: ตูติ นอร์
ช่างถ่ายภาพ: ชาน ไว เท็ก
แขกรับเชิญพิเศษ: เค็นเน็ธ โกห์, อาเมียรูดิน อ็อง, เดสมอนด์ โหย่ว, วินเซนต์ เคว็ก, เอมี่ เช็ง-แบรดชอว์